**Ostumenetluse kirjalik kutse**

Tallinna Linnatranspordi AS kutsub Teid esitama hinnapakkumist ostumenetluses:

|  |  |
| --- | --- |
| **Ostumenetluse nimetus** | Tehnika tn T4, Pärnu mnt T4, Tallinn linnaliinibusside lõpp-peatuse olmekompleksi rajamine soojakute baasil. |
| **Hinnapakkumise väljavaliku alus** | Majanduslikult soodsaim pakkumus. |
| **Hinnapakkumise esitamise aeg** | **13. november 2020.a. kell 10:00**  e-posti aadressile tatjana.kovaljova@tlt.ee |
| **Nõuded pakkujale** | Pakkuja kinnitab, et tal puuduvad riiklike maksude, maksete või keskkonnatasude ning tellija asukohajärgse kohaliku maksu võla puudumist. |
| **Hinnapakkumine peab sisaldama** | - täidetud ja digitaalselt allkirjastatud pakkumuse vormi;  - pakkumus peab olema esitatud pakkuja seadusliku või volitatud esindaja poolt;  - tarneaega kalendripäevades alates lepingu sõlmimisest;  - paigaldamiseks ja kasutusvalmiduse seadmiseks kuluvat aega kalendripäevades;  - ohutusnõuetele vastavuse deklaratsioon, et kaup vastab EV kehtivatele normatiividele;  - tootja väljastatud originaalvolikirja koopia pakutavate soojakute turustamiseks EV, juhul kui pakkuja ei ole pakutavate soojakute tootja; |
| **Ostumenetluse eest vastutav isik** | Haldusdirektor Tatjana Kovaljova, e-post: [tatjana.kovaljova@tlt.ee](mailto:tatjana.kovaljova@tlt.ee) |

# ostumenetlu

## Ostumenetluse esemeks on uue toimiva linnaliinibusside lõpp-peatuse **soojakute kompleksi rajamine** (edaspidi **Teenus**) vastavalt ostumenetluse kutse lisas 1 esitatud tehnilisele kirjeldusele.

# NÕUDED OSTUMENETLUSE ESEMELE

## Ostumenetluse esemeks olevat Teenust tuleb osutada vastavalt ostumenetluse kutsele ja kehtivatele õigusaktidele.

## Kõik muudatused, mida pakkuja Teenuse osutamise käigus teeb ja, mis erinevad kokkulepitust, peab tellija enne heaks kiitma.

# NÕUDED PAKKUMUSELE

## Pakkumus peab olema digitaalselt allkirjastatud.

## Pakkumus peab olema jõus vähemalt 90 päeva.

## Pakkumus peab sisaldama pakkumuse maksumust ilma käibemaksuta ja koos käibemaksuga kaks kohta pärast koma ning olema sisestatud kutsele lisatud pakkumuse vormile.

### Pakkumuse maksumus peab sisaldama kõiki ostumenetluse kutses ja selle lisades kirjeldatud teenuse osutamiseks tehtavaid kulutusi.

### Pakkumuse maksumus on lõplik ja kehtib kogu lepinguperioodi.

## Pakkujal ei ole lubatud esitada tingimuslikku pakkumust ega nimetada pakkumuses tingimusi, mis ei tulene ostumenetluse dokumendist ja selle lisadest.

## Pakkumuse esitamine ostumenetluse üksikutele osadele ei ole lubatud.

## Pakkumuse ettevalmistamise ja esitamisega seotud kulutusi TLT AS ei hüvita.

# LÄBIRÄÄKIMISTE PIDAMINE JA EDUKA PAKKUMUSE VÄLJASELGITAMINE

## Vajaduse korral alustab TLT AS pakkujatega läbirääkimisi.

## Kuni pakkumuste hindamise tulemuste väljaselgitamiseni võib TLT AS nõuda pakkujatelt lisadokumentide või pakkumuste täpsustuste esitamist.

## Eduka pakkumuse valiku aluseks on majanduslikult soodsaim pakkumus.

## Pärast eduka pakkumuse väljaselgitamist teeb TLT AS eduka pakkumuse esitanud pakkujale tellimiskirjaga ettepaneku Teenuse osutamiseks.

# ÕIGUSES JA KOHUSTUSED

5.1. Üleantav asi peab vastama pakkumuses väljatoodud tingimustele.

5.2. Pakkuja annab TLT AS-le igakülgset informatsiooni (esitab kasutusjuhendi, sertifikaadid jne), mis on vajalik asja lõppresultaadi nõuetekohaselt kasutamiseks.

5.3. Pakkuja annab üleantud asjale 24 kuulise garantii, millega on hõlmatud kõik asjal lasuvad puudused. Pakkuja kohustub garantiikorras puudused kõrvaldama 5 tööpäeva jooksul alates vastavasisulise nõude saamisest.

5.4. Pakkuja kohustub asjal lõppresultaadil esinevad puudused kõrvaldama 5 tööpäeva jooksul alates vastavasisulise nõude saamisest TLT AS- i poolt.

5.5. Juhul, kui pakkuja viivitab asja üleandmisega, on TLT AS-il õigus nõuda leppetrahvi 0.1 % iga viivitatud päeva eest lepingu alusel makstavast tasust. Leppetrahvi nõue tuleb esitada 6 kuu jooksul alates kohustuse rikkumise teadasaamisest.

# tööde MAKSETINGIMUSED

## TLT AS ja pakkuja koostavad asja lõppresultaadi üleandmisel üleandmise ja vastuvõtmise akti. TLT AS-il on õigus keelduda üleandmise ja vastuvõtmise akti allkirjastamisest, kui üleantud asjal esinevad puudused.

## TLT AS tasub esitatud arve 21 kalendripäeva jooksul alates üleandmise ja vastuvõtmise akti allkirjastamisest ning arve kättesaamisest. Juhul, kui TLT AS- il on kahtlusi pakkuja poolt esitatud arve õigsuse osas või kui üleantud asjal esinevad puudused on TLT AS- il õigus keelduda arve tasumisest kuni täiendavate selgituste saamiseni või kõikide puuduste kõrvaldamiseni pakkuja poolt.

## TLT AS ei maksa ettemaksu.

LISAD:

Lisa 1 Tehniline kirjeldus

Lisa 2 Pakkumuse maksumuse vorm

Lisa 3 Illustratiivne olmekompleksi paiknemine

Lisa 4 Illustreeriv joonis

*(allkirjastatud digitaalselt)*

Tatjana Kovaljova

Haldusdirektor

Lisa 1

**Tehniline kirjeldus**

Ostumenetluse objektiks on Tehnika tänav T4, Pärnu maantee T4, Kesklinna linnaosa, Tallinn linnaliinibusside lõpp-peatuse olmekompleksi rajamine soojakute baasil.

Käesolevas tehnilises kirjelduses on kirjeldatud parameetrid, nõuded ja komplektsus, millele peab vastama Tallinna Linnatranspordi AS- i poolt hangitav soojakute kompleks.

Eesmärgiks on tähtaegselt ja optimaalsete kuludega rajada uus toimiv linnaliinibusside lõpp-peatuse soojakute kompleks, mis sisaldaks tualettruume, puhkeruumi koos kööginurgaga, abiruumi koristusvahendite- ja tarvikute hoiustamiseks ning vastaks igapäeva tööks vajalikele kehtestatud nõuetele. Soojakute kompleks peab olema vastupidav, pika kasutuseaga ja võimalikult madalate ülalpidamiskuludega.

Soojakute kompleksi ehitusalune pind peab olema maksimaalselt 60 m2. Soojakute kompleksi üldkõrgus ei tohi ületada 500 mm. Soojakute kompleks võib koosneda kuni kahest omavahel ühendatavatest soojaku moodulitest, millest üks peab olema sanitaarsoojak (eraldi meeste- ja naiste tualettruumid). Soojakute kompleks jääb ühekordselt maapinnale ning on osaliselt läbikäidav.

Lisaks soojakute kompleksile tuleb kavandada üks eraldiseisev soojak koristustarvikute- ja seadmete hoiustamiseks. Eraldiseisva soojaku maksimaalne ehitusalune pind peab olema 20 m2.

Soojakute moodulid peavad olema teisaldatavad. Tehnilisele kirjeldusele on lisatud illustreeriv joonis. Täpsem ruumilahendus ja otstarve lepitakse eduka pakkujaga eraldi kokku 5 tööpäeva jooksul lepingu sõlmimisest enne tellimuse tootmisesse andmist.

Kõik käesolevas tehnilises kirjelduses viidatud konkreetsed tooted, kaubamärgid, illustreerivad materjalid jms on seotud eesmärgiga lihtsustada pakkujate arusaamist TLT AS-i soovidest ning võib asendada samaväärsetega (RHS § 33 lg 7).

1. **Miinimumnõuded soojakutelele**

Soojakute kompleks peab olema ilmastikukindel ja kasutatav aastaringselt.

Soojakute kompleksi paneelide vahel peab olema soojusisolatsioon. Soojustuse paksus:

* seinad min 100 mm;
* laed min 140 mm;
* põrand min 140 mm;
* sisemine kõrgus kuni 300 mm;

Soojakute kompleksis peab olema valmidus ühenduseks vee- ja kanalisatsioonitrassiga ning mittekülmuv vee välikraan.

1. **Soojakute kompleksi fassaad**

Soojakute kompleksi välisviimistluseks peab olema kiviimitatsiooni plaat, krohviplaate vms. Soojakute kompleksi välisviimistlus peab olema ümbritseva keskkonnaga sobivas toonis. Välisviimistluse lahendus tuleb esitada kataloogi värvnäidiste alusel.

1. **Soojakute kompleksi siseviimistlus**

Siseviimistlus peab olema esteetiliste ja hästi puhastatavate materjalidega, toonid kooskõlastatakse eduka pakkujaga lepingu sõlmimisel.

Kasutatavad seina- ja põrandate viimistlusmaterjalid, aknalauad jmt materjalid ning tooted peavad taluma regulaarset pesu aktiivsete puhastusvahenditega.

1. **Soojakute kompleksi uksed**

Uste täpne asetus ja käelisus kooskõlastada tellijaga projekteerimise käigus.

Välisuste mõõt 890 x 1890 mm (2 tk) (olmeruumide soojaku uks ja abirummi soojaku uks).

Avatäited peavad olema avatavad kahes suunas.

Olme- ja santaarruumide soojakute kompleksi välisuks peab asuma pikema külje peal.

Välisuksed soojustatud.

Välisuksed peavad olema varustatud solenoidluku ja ühepoolse läbipääsusüsteemiga.

Uste ette peab olema paigaldatud aste sügavusega 1000 mm ning laius ukse ava +200 mm, mis oleks teisaldatav. Astmed peavad olema kinnitatud soojaku külge. Astmed peavad täitma ka poriresti eesmärki (pori eemaldamiseks jalatsitelt).

* 1. **Lukustatavad siseuksed**

WC- ruumide valged niiskuse kindlad siseuksed 790 x 2090 mm (2 tk).

WC- kabiinide valged niiskuse kindlad lukustatavad siseuksed 690 x 2090 mm (2 tk).

1. **Soojakute kompleksi aknad**

Soojakute kompleksi kõik aknad peavad olema varustatud kaitseribidega.

Akende asukohad lühema külje peal.

1. **Soojakute kompleksi katus**

Soojakute katuste kattematerjal peab olema rullmaterjal.

Välisuste kohale tuleb paigaldada varikatus (2 tk) välja ulatavusega minimaalselt 1500 mm.

1. **Soojakute kompleksi põrand**

Põranda kandevõime soojaku keskosas peab olema 200 kg 1m2 kohta.

Põrand peab olema kaetud vastupidava ja kergesti puhastatava PVC kattega, mille värvus on heledam hall või beež. Põrandakate peab olema ilma mustrita.

Üleskeere seinale 100 mm.

1. **Soojakute kompleksi välisvalgustus**

Soojakute kompleksi peavad kuuluma valgustid (prožektori valgusvoog on vähemalt 4500 lm (võimsus 70W), mis peaksid tagama uste esiste piisava valgustatuse.

Välisuste (sh eraldiseisva abiruumi soojaku välisuks) valgustus peab olema liikumisanduriga sisselülitatav.

Välisvalgustus peab olema paigaldatud selliselt, et tagatud oleks valgustus varikatuste kohal.

1. **Soojakute kompleksi ventilatsioon ja küte**

Minimaalselt üks õhksoojuspump soojakute kompleksi kohta võimsusega vähemalt 3,6 kW soojendamise ning jahutamise eesmärgil.

Õhksoojuspumba seadmed kavandada varjatuna (varjatud variseinaga või restiga, mis on soojakute kompleksiga sama tooni) ja võimalusel mittevaadeldavasse asukohta.

Õhksoojuspump peab olema mõeldud töötama põhjamaa kliimat arvestades ning tagama piisava kütte ka -25C juures.

Täiendavalt paigaldada seintele elektriradiaatorid sanitaarruumidesse ja abiruumi (vähemalt 3 tk).

Soojakute kompleksis peab olema tagatud piisav ventilatsioon.

1. **Soojakute kompleksi elektriühendus**

Valgustite valikul ja paigutusel lähtuda töökohale esitatavatest nõuetest (minimaalne valgustihedus 500lx, valgustemperatuur vahemikus 3000- 4000K).

Soojakute kompleksis peab olema tagatud varustatus piisava hulga pistikupesade- ja lülititega. Soojakute kompleksi komplekteerida kaitselülitid kliimaseadme-, valgustuse ja pistikupesade jaoks.

Soojakute ühendamiseks väliseelektrivõrguga kasutada 32A pistikuid ja järjestiklülituse võimalusega pistikupesasid (vähemalt IP44 klassi pistikupesad).

Pistikud ja pesad peavad jääma soojakute gabariitidesse.

Pistikupesad kaitsta täiendavalt rikkevoolukaitsmetega.

Komplekteerida täiendavalt pistikupesadega koristusmasinate, köögitehnika jm jaoks. Kaabeldus peab olema teostatud süvistatult.

Lisaks peab soojaku ühe seina (milles ei ole ust) ülaosas olema ühenduspesa vähemalt IP44 klassi pistikupesadega (edasiühendamise võimalus järgmisse soojakusse).

Välisosa karbikud valida metallist või UV kiirgusele vastupidavast plastmassist.

1. **Soojakute kompleksi sissepääs ja videovalve**

Soojakute välisuksed peavad olema varustatud ühepoolse läbipääsusüsteemiga. Kaardilugeja (sissepääsuks kasutatakse TLT AS- i töötõendit) on kinnitatud uste lehele lukustuse kohale või soojakute seintele.

Soojakute küljed peavad olema varustatud valvekaamerate valmidusega.

1. **Soojakute kompleks peab sisaldama järgmisi eriosasid ja sisustust:**

***12.1. Puhkenurk (1/2 soojakust. Ühe soojaku standardne st välisgabariidimõõt 8,4 m x 2,9 m):***

1 diivan;

1 diivani laud;

1 peegel;

4 seinanagi 6 nagiga üleriiete jaoks;

2- 4 pinnapealset LED valgustit lakke paigaldamiseks;

1 õhksoojuspump:

***12.2. Köök/ söögituba (1/2 soojakust. Ühe soojaku standardne st välisgabariidimõõt 8,4 m x 2,9 m):***

1 mikrolaineahi;

1 veekeedukann;

1 suur külmkapp koos sügavkülmaga;

1 roostevabast terasest köögivalamut koos segistiga ning köögikapiga;

1 soojaveeboiler 1 x 10 liitrit;

1 kapp nõude hoidmiseks;

1-2 pinnapealset LED valgustit lakke paigaldamiseks;

1 ventilaator;

***12.3. Sanitaarruumid ( 1 soojak. Mõõt standardne st välisgabariidimõõt 8,4 m x 2,9 m):***

2 valget keraamilist valamut WC-se koos segistitega;

2 soojaveeboilerit 25 liitrist;

2 tualettpotti;

1 pissuaar;

2 peeglit;

WC paberi hoidjad iga tualettpoti juures;

2 seinanagi 6 nagiga;

2- 4 pinnapealset LED valgustit lakke paigaldamiseks;

2 elektriradiaatorit seinale;

1 lisa kraan anumate täitmiseks (naiste wc);

1 lukustatav metallkapp riiete hoidmiseks (naiste ;

riiulid keemia ja tarvikute hoidmiseks;

***12.4. Abiruum/ koristajate ruum (ehitusalune maksimaalselt 20 m2):***

1 lisa kraan anumate täitmiseks;

1 roostevabast terasest kraanikauss koos segistiga;

1 lukustatav metallkapp riiete hoidmiseks;

riiulid keemia ja tarvikute hoidmiseks;

1 elektriradiaator seinale;

2- 4 pinnapealset LED valgustit lakke paigaldamiseks;

Soojakud tuleb transportida ja paigaldada aadressile Pärnu maantee T4, Tehnika tänav T4, Tallinn, katastritunnus 78401:109:0095, 78401:109:0041.

Pakkuja peab andma kaubale garantii vähemalt 24 kuud.

Orienteeruv tarneaeg on detsember 2021.a. Soojakute kompleksi paigaldamise ning kasutusvalmiduse seadmise kohta teavitab tellija pakkujat hiljemalt 3 kuud enne Tehnika tänav T4, Pärnu maantee T4, Tallinn linnaliinibusside lõpp- peatuse ehitustööde lõppemist.

Juhul, kui tellijal esineb kauba vastuvõtmisel takistusi tellijast mittetulenevatel põhjustel, pikendavad Pooled kauba üleandmise tähtaega mõistliku aja võrra.

**Edukaks tunnistatud pakkuja on kohustatud enne kauba kohale toimetamist kooskõlastama soojakute paigutuse tellija asukohas.**